ระเบียบสำนักงานคณะกรรมการกฤษฎีการะเบียบสำนักงานคณะกรรมการกฤษฎีกาว่าด้วยข้อมูลข่าวสารของสำนักงานคณะกรรมการกฤษฎีกาพ.ศ.๒๕๕๐ โดยที่พระราชบัญญัติข้อมูลข่าวสารของราชการ พ.ศ.๒๕๔๐บัญญัติให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับเพื่อรักษาความปลอดภัยของเอกสารและความเป็นระเบียบเรียบร้อยในการให้ประชาชนเข้าตรวจดูเลขาธิการคณะกรรมการกฤษฎีกาจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบสำนักงานคณะกรรมการกฤษฎีกาว่าด้วยข้อมูลข่าวสารของสำนักงานคณะกรรมการกฤษฎีกา พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ข้อมูลข่าวสารของสำนักงาน หมายความว่าข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสำนักงานเรื่องพิจารณาเสร็จของสำนักงานหมายความว่าเอกสารบันทึกการดำเนินการให้ความเห็นทางกฎหมายหรือการตรวจพิจารณาร่างกฎหมายซึ่งคณะกรรมการกฤษฎีกาหรือสำนักงานคณะกรรมการกฤษฎีกาพิจารณาเสร็จสิ้นและกำหนดหมายเลขเรื่องเสร็จนั้นแล้วเลขาธิการ หมายความว่าเลขาธิการคณะกรรมการกฤษฎีกาสำนักงาน หมายความว่าสำนักงานคณะกรรมการกฤษฎีกาคณะกรรมการ หมายความว่าคณะกรรมการข้อมูลข่าวสารของสำนักงานข้อ ๔ให้เลขาธิการรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้เลขาธิการเป็นผู้วินิจฉัยชี้ขาดคำวินิจฉัยนั้นให้เป็นที่สุดหมวด๑คณะกรรมการข้อมูลข่าวสารของสำนักงาน ข้อ ๕ให้มีคณะกรรมการข้อมูลข่าวสารของสำนักงานประกอบด้วย(๑) รองเลขาธิการหรือกรรมการร่างกฎหมายประจำซึ่งเลขาธิการมอบหมายเป็นประธานกรรมการ(๒) ผู้อำนวยการศูนย์ข้อมูลกฎหมายกลางหัวหน้าส่วนสารสนเทศ และข้าราชการของสำนักงานที่เลขาธิการมอบหมายอีกจำนวนสามคนเป็นกรรมการให้เจ้าหน้าที่ของศูนย์ข้อมูลกฎหมายกลางที่ผู้อำนวยการศูนย์ข้อมูลกฎหมายกลางมอบหมายเป็นกรรมการและเลขานุการและให้มีผู้ช่วยเลขานุการตามความจำเป็นข้อ ๖ให้คณะกรรมการมีหน้าที่ดังต่อไปนี้(๑) กำหนดหลักเกณฑ์หรือมาตรการเกี่ยวกับการบริหาร การจัดระบบการขออนุญาต และการบริการข้อมูลข่าวสาร(๒) กำหนดหลักเกณฑ์ เงื่อนไขและขอบเขตการเปิดเผยเรื่องพิจารณาเสร็จของสำนักงานนอกเหนือจากที่กำหนดไว้ในระเบียบนี้เพื่อให้สอดคล้องและเป็นไปตามเจตนารมณ์ของกฎหมายว่าด้วยข้อมูลข่าวสารของราชการ(๓)กำหนดประเภทของข้อมูลข่าวสารที่ควรจัดเก็บไว้ที่สำนักงานหรือส่งไปยังหอจดหมายเหตุแห่งชาติ หรือหน่วยงานอื่นของรัฐ(๔) พิจารณาปัญหาหรืออุปสรรครวมทั้งเสนอแนวทางในการแก้ไขปัญหาหรืออุปสรรคที่เกี่ยวกับการดำเนินการตามระเบียบนี้(๕) ปฏิบัติหน้าที่อื่นตามที่เลขาธิการมอบหมายข้อ ๗การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒ศูนย์ข้อมูลข่าวสารของสำนักงาน ข้อ ๘ให้สำนักงานจัดให้มีศูนย์ข้อมูลข่าวสารของสำนักงานเพื่อเป็นสถานที่สำหรับประชาชนสามารถใช้ในการค้นหาและศึกษาข้อมูลข่าวสารได้สะดวกตามสมควรและมอบหมายเจ้าหน้าที่ให้รับผิดชอบข้อมูลข่าวสารภายในศูนย์ข้อมูลข่าวสารของสำนักงานข้อ ๙ให้เจ้าหน้าที่ที่ได้รับมอบหมายในศูนย์ข้อมูลข่าวสารของสำนักงานจัดทำดัชนีข้อมูลข่าวสารของสำนักงานที่มีรายละเอียดเพียงพอสำหรับประชาชนสามารถค้นหาข้อมูลข่าวสารได้เองซึ่งอาจจัดทำเป็นระบบอิเล็กทรอนิกส์หรือเอกสารอื่นใดที่มีความสะดวกในการสืบค้นและมีการควบคุมความปลอดภัยของระบบก็ได้หมวด๓การขอข้อมูลข่าวสารและการอนุญาต ข้อ ๑๐ผู้ใดประสงค์จะเข้าตรวจดูหรือขอถ่ายสำเนาข้อมูลข่าวสารให้ยื่นคำขอเป็นหนังสือคำขอดังกล่าวอย่างน้อยต้องระบุ(๑) ชื่อและที่อยู่ของผู้ขอข้อมูลข่าวสารพร้อมเอกสารแสดงตัวบุคคล(๒) รายละเอียดของข้อมูลข่าวสารที่ต้องการในลักษณะที่เข้าใจได้ตามสมควร(๓) เหตุผลที่ขอให้เปิดเผยข้อมูลข่าวสารหรือวัตถุประสงค์ในการนำไปใช้(๔) ลายมือชื่อของผู้ขอข้อ ๑๑ให้เลขาธิการมอบหมายให้ข้าราชการของสำนักงานซึ่งดำรงตำแหน่งไม่ต่ำกว่ากรรมการร่างกฎหมายประจำเป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสารในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้บุคคลตามวรรคหนึ่งเสนอเรื่องพร้อมความเห็นเบื้องต้นต่อเลขาธิการหรือรองเลขาธิการซึ่งเลขาธิการมอบหมายเพื่อวินิจฉัยข้อ ๑๒ในกรณีที่ผู้มีอำนาจอนุญาตตามข้อ ๑๑มีคำสั่งไม่เปิดเผยข้อมูลข่าวสาร ให้แจ้งคำสั่งพร้อมเหตุผลให้ผู้ยื่นคำขอทราบทั้งนี้ภายในสามวันทำการนับแต่วันที่มีคำสั่งและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามกฎหมายว่าด้วยข้อมูลข่าวสารของราชการด้วยข้อ ๑๓ข้อมูลข่าวสารใดหากมีกฎหมาย ระเบียบประกาศ คำสั่งหรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมายระเบียบ ประกาศ คำสั่ง หรือมติคณะรัฐมนตรีดังกล่าวด้วยหมวด๔การบริการข้อมูลข่าวสาร ข้อ ๑๔สำนักงานจะอนุญาตให้ตรวจดูข้อมูลข่าวสารของสำนักงานได้แต่ในกรณีที่เป็นข้อมูลข่าวสารที่มีอยู่แล้วในสภาพที่พร้อมจะให้ได้และสำนักงานจะไม่อนุญาตในกรณีที่มีลักษณะดังต่อไปนี้(๑)การตรวจหรือขอข้อมูลนั้นเป็นไปเพื่อประโยชน์ทางการค้าส่วนตนหรือเป็นการขอข้อมูลที่ไม่เป็นไปเพื่อประโยชน์สาธารณะ(๒)เป็นข้อมูลข่าวสารที่กระทบต่อความมั่นคงของประเทศ ประสิทธิภาพในการบังคับใช้กฎหมายความเห็นหรือคำแนะนำภายในหน่วยงานของรัฐหรือเป็นเรื่องที่ทางราชการยังไม่เปิดเผยและกำหนดชั้นความลับ(๓) เป็นข้อมูลข่าวสารที่กระทบถึงประโยชน์ได้เสียของผู้อื่น(๔) เป็นข้อมูลข่าวสารส่วนบุคคลข้อ ๑๕การเข้าค้นคว้าและอ้างอิงข้อมูลในเรื่องพิจารณาเสร็จของสำนักงานต้องกระทำภายในขอบเขตและภายใต้เงื่อนไข ดังต่อไปนี้(๑)เรื่องพิจารณาเสร็จของสำนักงานและเอกสารอื่นที่เกี่ยวข้องต้องไม่เป็นเรื่องที่มีชั้นความลับเว้นแต่มีสภาพเป็นเอกสารประวัติศาสตร์แล้ว(๒)การขอทำสำเนารายงานการประชุมที่ไม่มีการรับรองในเรื่องพิจารณาเสร็จของสำนักงานไม่ว่าโดยวิธีการใดสำนักงานจะไม่อนุญาต เว้นแต่มีเหตุผลความจำเป็นหรือได้รับอนุญาตจากเลขาธิการ(๓)ในกรณีที่สำนักงานอนุญาตให้ค้นคว้าด้วยตนเองจากเครื่องคอมพิวเตอร์ของสำนักงานหรือเอกสารหรือหนังสืออื่นใดต้องปฏิบัติตามคำสั่งสำนักงานคณะกรรมการกฤษฎีกาว่าด้วยการใช้ห้องสมุดสำหรับบุคคลภายนอก(๔)ในกรณีที่ผู้ขอประสงค์ที่จะนำข้อมูลในเรื่องพิจารณาเสร็จของสำนักงานไปใช้ในการดำเนินคดีต้องมีหมายเรียกพยานเอกสารจากศาลข้อ ๑๖ในกรณีที่มีคำขอสำเนาและสำนักงานอนุญาตให้ทำสำเนาได้ให้เจ้าหน้าที่ที่ดูแลรักษาเอกสารนั้นจัดทำสำเนาหรือสำเนาที่มีคำรับรองถูกต้องของข้อมูลข่าวสารที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้นให้แจ้งกำหนดวันและเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการในกรณีที่มีเหตุจำเป็น อาจขยายระยะเวลาออกไปได้แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้เจ้าหน้าที่ของสำนักงานซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวันเดือนปี ให้ชัดเจนในการดำเนินการตามวรรคหนึ่งเจ้าหน้าที่อาจพิจารณาส่งสำเนาข้อมูลข่าวสารทางไปรษณีย์ลงทะเบียนตอบรับก็ได้แต่การส่งสำเนาข้อมูลข่าวสารโดยวิธีนี้ผู้ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลข่าวสารและค่าส่งทางไปรษณีย์ลงทะเบียนตอบรับไว้แล้วจึงจะดำเนินการให้ได้ข้อ ๑๗ค่าธรรมเนียมการทำสำเนาและการรับรองสำเนาข้อมูลข่าวสารให้เป็นไปตามระเบียบหรือคำสั่งของสำนักงานประกาศณ วันที่ ๑๕ สิงหาคม พ.ศ. ๒๕๕๐พรทิพย์จาละเลขาธิการคณะกรรมการกฤษฎีกาปริยานุช/ผู้จัดทำ๒๐กันยายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๑๐ ง/หน้า ๖/๖ กันยายน ๒๕๕๐